Vafler og kaffe

«Vafler og kaffe» er en norsk sang som ble skrevet av Øystein Sunde, og utgitt 4. april 2005 på Sundes musikkalbum Sånn er'e bare.TV2 programmet Absolutt Underholdning 30. mars 2005Spinner Records – Medium: Sånn er'e bare – Øystein Sunde (2005)

Teksten til «Vafler og kaffe» fulgte med i CD-heftet til Sånn er'e bare. Den handler om behovet for vafler og kaffe på idrettsarrangementer hvor ens barn er deltagere. Den handler også om hvor avhengig idrettsforeninger er av penger som tjenes inn fra salg av vafler og kaffe; penger som det ikke blir betalt skatt av.

Både tekst og noter ble publisert i noteboka Sånn er'e bare i 2006.Sunde, Øystein (2006) Sånn er'e bare. Blåmann Musikkforlag Norge AS; Oslo. ISBN 82-462-0051-4 s. 38 – 41

 Musikere og instrumenter 

Øystein Sunde: vokal, akustisk gitar (nylonstrenger)
Stein Bull-Hansen: elektrisk gitar
Jens Christian Bugge Wesseltoft: elektrisk piano (Wurlitzer)
Sveinung Hovensjø: bass
Per Hillestad: trommer
Kari Iveland: kor
Anita Skorgan: kor

«Vafler og kaffe» ble fremført av Sunde i programmet Øystein Sunde: Meget i Sløyd (sendt 5. januar 2013 på NRK 1). Opptaket ble gjort i NRK studio 2.VG – 5. januar 2013 side 58Medium: NRK TV Øystein Sunde: Meget i sløyd Sunde fremførte sangen kun akkompagnert av sin gitar.

 Referanser 

Kategori:Sanger fra 2005
Kategori:Sanger skrevet av Øystein Sunde